Lees 1428 tye
Lees 978 tye
Vloek met flair (en voorbehoud) - VivA-simposium
Maandag 18 November 2019	Geplaas deur Sophia Kapp
Lees 2307 tye
VivA het op Vrydag 15 November 2019 'n seminaar gehou met die titel "Vloek met flair (en voorbehoud)". Die tema het natuurlik 'n paar wenkbroue laat lig, maar deelnemers is sommer vroeg-vroeg deur VivA se uitvoerende bestuurder, Marlie Coetzee, daarop gewys dat die geleentheid geskep is om 'n bestekopname van die taalverskynsel te maak, nie om 'n vloekfees van stapel te stuur nie. Die gesprek oor die saak het dus nie die oogmerk gehad om 'n gevloek goed te praat of om kru taal en taboe-onderwerpe te normaliseer nie, maar juis om vas te stel waar die grense lê in 'n samelewing wat dikwels wil maak asof daar geen grense meer is nie.
Die bloedjies se bekers
Vrydag 01 November 2019	Geplaas deur Sophia Kapp
Lees 800 tye
Dis jaarbladtyd, en ek verneem daar is vriendskappe wat in die proefleesproses sneuwel. Dit is gans onnodig; die jaar is nog uitmergelend lank, en die AWS is ook hiermee behulpsaam.
Hier is 'n klompie antwoorde op vrae wat ek die afgelope twee weke gereeld gekry het, wat dalk die taak kan vergemaklik:
Is 'n skip dan nou 'n vroumens? Verkeerde voornaamwoorde vir regte dinge
Woensdag 16 Oktober 2019	Geplaas deur Sophia Kapp
Lees 1852 tye
Voornaamwoorde moet ons baie selde vir kinders wat moedertaalsprekers van 'n taal is, aanleer. Dis asof hulle dit saam met moedersmelk en maselkieme inkry en dit sommer net vanself reg rangskik in hulle taal. Afrikaanssprekers is boonop buitengewoon geseënd, want ons hoef nie by ongemerkte selfstandige naamwoorde met geslag te spook soos die Duitsers en die Franse nie, en ons hoef ook nie naamvalle ook nog te verreken nie.